
Αρ 


. Φύλλου 2277 


ΑΠΟΦΑΣΕΙΣ 

Αριθ. 64182 _ 

Καθορισμός των δικαιολογητικών του άρθρου 5 
παρ. 8 του ν. 4469/2017 που απαιτούνται για την 
υποβολή αίτησης στον εξωδικαστικό μηχανισμό 
ρύθμισης οφειλών επιχειρήσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Την παράγραφο 9 του άρθρου 5 του ν. 4469/2017 
(Α' 62) «Εξωδικαστικός Μηχανισμός Ρύθμισης Οφειλών 
Επιχειρήσεων και άλλες διατάξεις». 

2. Τις διατάξεις των άρθρων 17 και 18 του ν. 3979/2011 
(Α' 138) «Για την ηλεκτρονική διακυβέρνηση και λοιπές 
διατάξεις». 

3. Την αριθ. 116821/25.10.2017 (Β' 3909) κοινή απόφα¬ 
ση των Υπουργών Οικονομίας και Ανάπτυξης και Οικο¬ 
νομικών σχετικά με τις λειτουργικές προδιαγραφές της 
ηλεκτρονικής πλατφόρμας εξωδικαστικού μηχανισμού 
ρύθμισης οφειλών επιχειρήσεων. 

4. Το π.δ. 123/2016 (Α' 208) «Ανασύσταση και μετονο- 
μασία του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης...». 

5. Το π.δ. 147/2017 (Α' 192) «Οργανισμός του Υπουρ¬ 
γείου Οικονομίας και Ανάπτυξης». 

6. Το π.δ. 142/2017 (Α' 181) «Οργανισμός Υπουργείου 
Οικονομικών». 

7. Τις διατάξεις των άρθρων 78 έως 99 του ν. 4389/2016 
(Α' 94) «Επείγουσες διατάξεις για την εφαρμογή της 
συμφωνίας δημοσιονομικών στόχων και διαρθρω¬ 
τικών μεταρρυθμίσεων και άλλες διατάξεις», όπως 
τροποποιήθηκαν με το άρθρο 102 του ν. 4497/2017 
(Α' 171) «Άσκηση υπαίθριων εμπορικών δραστηριοτή¬ 
των, εκσυγχρονισμός της επιμελητηριακής νομοθεσίας 
και άλλες διατάξεις». 

8. Το π.δ. 22/2018 (Α' 37) «Διορισμός Υπουργών, Ανα¬ 
πληρωτή Υπουργού και Υφυπουργών». 

9. Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 


10. Την αριθ. Υ155/7.7.2016 (ΦΕΚ 362/ΥΟΔΔ/11.7.2016) 
απόφαση του Πρωθυπουργού και διόρθωση σφάλματος 
(ΦΕΚ 408/ΥΟΔΔ/27.7.2016) περί διορισμού του Ειδικού 
Τομεακού Γραμματέα της Ειδικής Γραμματείας Διαχείρι¬ 
σης Ιδιωτικού Χρέους. 

11. Την ανάγκη εκ νέου προσδιορισμού των προ- 
βλεπόμενων από το άρθρο 5 παρ. 8 του ν. 4469/2017 
συνυποβαλλόμενων δικαιολογητικών, προκειμένου να 
επιταχυνθεί η διαδικασία της υποβολής και ο έλεγχος της 
πληρότητας των αιτήσεων υπαγωγής στον εξωδικαστικό 
μηχανισμό ρύθμισης οφειλών επιχειρήσεων. 

12. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Καθορίζουμε τα έγγραφα και στοιχεία που συνοδεύ¬ 
ουν υποχρεωτικά την αίτηση υπαγωγής στον εξωδικα¬ 
στικό μηχανισμό ρύθμισης οφειλών επιχειρήσεων ως 
ακολούθως: 

1. Στοιχεία τα οποία ανακτώνται αυτόματα από τη 
βάση δεδομένων της Φορολογικής Διοίκησης: 

α) Δήλωση εισοδήματος φυσικών προσώπων (Ε.1) ή 
δήλωση φορολογίας εισοδήματος νομικών προσώπων 
και νομικών οντοτήτων (Ν ή Ε.5 ή Φ01.010 ή Φ01.013) 
των τελευταίων πέντε φορολογικών ετών. 

β) Κατάσταση οικονομικών στοιχείων από επιχειρη¬ 
ματική δραστηριότητα (Ε.3) των τελευταίων πέντε φο¬ 
ρολογικών ετών. 

γ) Συγκεντρωτικές καταστάσεις πελατών και προμη¬ 
θευτών των τελευταίων πέντε (5) φορολογικών ετών. 

δ) Δήλωση στοιχείων ακινήτων (Ε.9), εφόσον προβλέ- 
πεται η υποχρέωση υποβολής της. 

ε) Πράξη διοικητικού προσδιορισμού του Ενιαίου 
Φόρου Ιδιοκτησίας Ακινήτων (ΕΝ.Φ.Ι.Α.) του τελευταίου 
φορολογικού έτους. 

στ) Πράξη διοικητικού προσδιορισμού του φόρου 
εισοδήματος (εκκαθαριστικό) του τελευταίου φορολο¬ 
γικού έτους. 

ζ) Τελευταία περιοδική δήλωση ΦΠΑ (Φ2), εφόσον 
προβλέπεται η υποχρέωση υποβολής της. 

η) Κατάσταση βεβαιωμένων οφειλών προς τη Φορο¬ 
λογική Διοίκηση. 

θ) Αριθμός και ύψος των δόσεων καταβολής των οφει¬ 
λών προς το Δημόσιο βάσει υφιστάμενων ρυθμίσεων. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2277/15.06.2018 


Τα έγγραφα των σημείων α έως ζ της παρούσας πα¬ 
ραγράφου αντλούνται αυτόματα εκκινώντας από την 
τελευταία διαθέσιμη έκδοσή τους, εφόσον δεν έχει πα- 
ρέλθει η αντίστοιχη προθεσμία υποβολής τους βάσει 
της κείμενης νομοθεσίας. Μετά την παρέλευση των προ- 
βλεπόμενων προθεσμιών η αυτόματη άντληση των εγ¬ 
γράφων εκκινεί από την τελευταία έκδοση για την οποία 
υπάρχει υποχρέωση υποβολής. 

Για τα δικαιολογητικά της παρούσας παραγράφου δεν 
υπάρχει υποχρέωση υποβολής τους από τον οφειλέτη, 
παρά μόνο σε περίπτωση που, για οποιοδήποτε λόγο, 
δεν ανακτηθούν αυτόματα από τη βάση δεδομένων της 
Φορολογικής Διοίκησης. 

2. Στοιχεία τα οποία ανακτώνται αυτόματα από τη 
βάση δεδομένων του Κέντρου Είσπραξης Ασφαλιστι¬ 
κών Οφειλών (ΚΕΑΟ): 

α) Κατάσταση βεβαιωμένων οφειλών προς τους Φο¬ 
ρείς Κοινωνικής Ασφάλισης, η οποία πρέπει να έχει εκ- 
δοθεί κατά το χρόνο υποβολής της αίτησης. 

β) Αριθμός και ύψος των δόσεων καταβολής των οφει¬ 
λών προς τους Φορείς Κοινωνικής Ασφάλισης βάσει υφι¬ 
στάμενων ρυθμίσεων. 

Γ ια τα δικαιολογητικά της παρούσας παραγράφου δεν 
υπάρχει υποχρέωση υποβολής τους από τον οφειλέτη, 
παρά μόνο σε περίπτωση που, για οποιοδήποτε λόγο, 
δεν ανακτηθούν αυτόματα από τη βάση δεδομένων του 
Κέντρου Είσπραξης Ασφαλιστικών Οφειλών (ΚΕΑΟ). 

3. Έγγραφα τα οποία μεταφορτώνονται από τον οφει¬ 
λέτη απευθείας στο Σύστημα: 

α) Χρηματοοικονομικές καταστάσεις του άρθρου 16 
του ν. 4308/2014 (Α' 251) των τελευταίων πέντε περιό¬ 
δων, οι οποίες πρέπει να είναι δημοσιευμένες, εφόσον 
προβλέπεται αντίστοιχη υποχρέωση. 

β) Προσωρινό ισοζύγιο τελευταίου μηνάς τεταρτοβάθ- 
μιων λογαριασμών του αναλυτικού καθολικού της γενι¬ 
κής λογιστικής, εφόσον προβλέπεται η κατάρτισή του. 

γ) Αντίγραφο ποινικού μητρώου γενικής χρήσης του 
οφειλέτη ή του πρόεδρου του διοικητικού συμβουλίου 
και του διευθύνοντος συμβούλου για ανώνυμες εταιρείες, 
του διαχειριστή για εταιρείες περιορισμένης ευθύνης και 
ιδιωτικές κεφαλαιουχικές Εταιρείες, των ομόρρυθμων 
εταίρων και των διαχειριστών για προσωπικές εταιρείες. 

δ) Πιστοποιητικό περί μη πτώχευσης από το αρμόδιο 
Πρωτοδικείο. 


ε) Πιστοποιητικό περί μη κατάθεσης αίτησης πτώχευ¬ 
σης από το αρμόδιο Πρωτοδικείο. 

στ) Πιστοποιητικό περί μη λύσης της εταιρείας από 
το Γ.Ε.ΜΗ., εφόσον ο οφειλέτης είναι νομικό πρόσωπο. 

ζ) Πιστοποιητικό οικογενειακής κατάστασης του οφει¬ 
λέτη ή του πρόεδρου του διοικητικού συμβουλίου και 
του διευθύνοντος συμβούλου για ανώνυμες εταιρείες, 
του διαχειριστή για εταιρείες περιορισμένης ευθύνης και 
ιδιωτικές κεφαλαιουχικές Εταιρείες, των ομόρρυθμων 
εταίρων και των διαχειριστών για προσωπικές εταιρείες. 

η) Συμπληρωμένο έντυπο υπολογισμού αξίας γηπέ¬ 
δου (ΑΑ ΓΗΣ), στην περίπτωση γηπέδου εκτός σχεδίου 
πόλης και οικισμού φυσικών προσώπων, για το οποίο 
δεν προσδιορίζεται αξία ΕΝ.Φ.Ι.Α. και δεν προσκομίζεται 
έκθεση εκτιμητή ακινήτων, 
θ) Πιστοποιητικά βαρών όλων των ακινήτων. 

Τα δικαιολογητικά των σημείων γ, δ, ε, στ και ζ της 
παρούσας παραγράφου δύνανται να υποβληθούν το 
αργότερο έως την παρέλευση της προθεσμίας της παρ. 4, 
του άρθρου 8, του ν. 4469/2017. Το δικαιολογητικά 
του σημείου θ της παρούσας παραγράφου δύναται να 
υποβληθεί έως τη λήξη της προθεσμίας της παρ. 3, του 
άρθρου 8, του ν. 4469/2017. Στις περιπτώσεις αυτές ο 
οφειλέτης υποχρεούται να δηλώσει ότι θα προσκομίσει 
τα απαιτούμενα έγγραφα και να επισυνάψει αποδεικτικά 
ότι έχει αιτηθεί την έκδοσή τους. Σε περίπτωση που το 
δικαιολογητικά της περ. (θ) της παρούσας παραγράφου 
δεν δύναται να προσκομισθεί εντός των προθεσμιών 
που μνημονεύονται στην παρούσα για λόγους ανωτέρας 
βίας, δύναται όπως αντικατασταθεί από ενυπόγραφη 
βεβαίωση δικηγόρου αναφορικά με τα βάρη επί των 
ακινήτων του οφειλέτη. 

Τα λοιπά στοιχεία που προβλέπονται από τις παρ. 1 -7, 
του άρθρου 5, του ν. 4469/2017 υποβάλλονται κανονικά 
από τον οφειλέτη. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2018 

Οι Υπουργοί 

Οικονομίας και Ανάπτυξης Οικονομικών 

ΙΩΑΝΝΗΣ ΔΡΑΓΑΣΑΚΗΣ ΕΥΚΛΕΙΔΗΣ ΤΣΑΚΑΛΩΤΟΣ 

